Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: törvény (a továbbiakban: Ctv.) és az ügyvédekrõl szóló 1998. évi XI. törvény (a továbbiakban: Ütv.), az adatok forrása,
Paragraph Index: 1090

(1) bekezdésében meghatározott intézkedést hozott – teljeskörûen nyilvánosak, azokat bárki megtekintheti, és azokról feljegyzést készíthet. Teljes körûen nyilvános a benyújtott, de még el nem bírált bejegyzési kérelem és mellékletei is azzal, hogy a bejegyzési (változásbejegyzési) kérelem elbírálásának folyamatban létére a cégnyilvántartásnak utalnia kell. A Ctv. 5. §-a alapján az Igazságügyi Minisztérium a szervezeti egységeként mûködõ Cégnyilvántartási és Céginformációs Szolgálattól (a továbbiakban: Szolgálat) a cégjegyzékekbe bejegyzett adatok csoportosított céginformációként történõ szolgáltatása is kérhetõ. Ha a csoportosított cégadatok valamely személy cégtulajdonosi minõségére, cégjegyzési jogosultságára vagy arra vonatkoznak, hogy valamely személy mely cégeknél lát el vezetõ tisztséget vagy felügyelõ bizottsági tagságot, ez a céginformáció csak akkor teljesíthetõ, ha az bíróság, ügyészség, bírósági végrehajtó, nemperes eljárást lefolytató közjegyzõ vagy közigazgatási szerv külön törvényben meghatározott feladatainak teljesítéséhez, illetve más információt kérõnek az adott cégformára vonatkozó, törvényben biztosított jogai gyakorlásához szükséges. Törvényes jogcím hiányában az információt kérõnek az érintettek hozzájárulását igazolnia kell. A Szolgálat ebben az esetben a céginformáció iránti kérelem, valamint az adatszolgáltatás tényét köteles a számítógépes rendszerben oly módon rögzíteni, hogy az adattal rendelkezõt az adatszolgáltatás idõpontjáról, jogcímérõl, a kért adatokról és az adat felhasználójának személyérõl – ha törvény másként nem rendelkezik – tájékoztathassa. Ezen tényeket oly módon kell rögzíteni, hogy az adat célhoz kötött felhasználása ellenõrizhetõ legyen. Az ezzel ellentétes céginformáció-kérés, illetve ennek alapján az adat felhasználásának jogkövetkezményeit az információt kérõ viseli. A vizsgált esetben nem merült fel arra utaló körülmény, hogy az érintett természetes személyek adatainak felhasználásával rájuk vonatkozó adatgyûjtés (leválogatás) folyt volna, az viszont megállapítható, hogy a jogszerûen nyilvánosságra került cégadatok körébe tartozó személyes adatokhoz egy olyan adatot kapcsoltak, – nevezetesen: az érintett címzett a 78. helyet ért el a 100 leggazdagabb magyar ember listáján – amely az eredetileg nyilvános személyes adat minõségét alapvetõen megváltoztatta. A Ctv. a cégadatok teljes körû nyilvánosságának indokaként, céljaként ugyan nem sorolja fel kimondottan azt a kiadó által hivatkozott esetet, hogy a nyilvánosság célja, hogy a céggel bárki kapcsolatot hozhasson létre, ugyanakkor nem is tiltja, hogy bárki kapcsolatfelvétel céljából felhasználhassa a nyilvános cégadatokat, illetve a köztük lévõ, egyébként személyes adatokat is. A piacgazdaság egyik alapvetõ jellemzõje, hogy az üzletszerû gazdasági tevékenységet folytató személyek és szervezetek ajánlatot tesznek egymásnak, melynek során tiszteletben kell tartaniuk az adatvédelmi törvény szabályait is. Az Avtv.-nek az adatok minõségére vonatkozó 7. §-a alapján

Source: https://magyarkozlony.hu/hivatalos-lapok/8d84d09a422734829a809ca17d0e2bc7a9618071/dokumentumok/bc659edd643603e456e0b6ea48da97468fc77958/letoltes